text: Cuina caputxina :: Libelista
  Les pitances dels frares
  Cuina Caputxina és un llibre simpàtic, en alguns moments intencionadament divertit, però no és un llibre frívol. El rigor amb què s'aborda la temàtica és constatable amb la bibliografia, les notes i les introduccions de l'autor. El lector trobarà a la primera part unes indicacions a propòsit de l'austeritat en la vida quotidiana dels antics caputxins. En la segona i tercera part hi ha la transcripció de les receptes seleccionades per a aquest nou volum de la col·lecció «A la Caputxina». Finalment, hi ha un glossari de termes poc usats de català antic, amb la deguda explicació o equivalència actual, per tal de facilitar la comprensió de les receptes publicades. Vol ser una manera agradable de donar a conèixer moments inèdits de la vida dels caputxins, amb una tria de notícies i dades gastronòmiques pròpies de la vida caputxina aplegades d'ací d'allà. Ara, ordenades i editades en aquesta publicació, podran ajudar a un millor coneixement de les tradicions gastronòmiques de Catalunya. Els amants de la cuina en gaudiran a cor què vols i podran recrear, amb molta facilitat, l'atmosfera de les antigues cuines caputxines, i de retruc, de la cuina tradicional catalana.